Изх. № 18791 /10.12.2018 г.

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**/П/**

**ВАЛЕРИ СТОЯНОВ**

**ПРОТОКОЛ**

**I.** На 07.12.2018 г. от 13.00 часа, в град София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1542/07.12.2018г., на изпълнителния директор на ИА “ВКВПД”, в състав:

**Председател**: Любомир Алексиев – главен експерт в отдел „Управление на държавната собственост“, дирекция „Управление на собствеността и жилищен фонд“,

**Членове**: 1. Диана Ташева – главен експерт в отдел „Обществени поръчки“, дирекция „Управление на собствеността и жилищен фонд“;

2. Йордан Данчев – главен експерт в отдел „Бюджет“, дирекция „Финанси“,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Извършване на ремонтни дейности по гаражите на ВПД „Созопол“.**

На 10.10.2018г. в сайта на Агенцията е публикувана покана с изх. № 17764/21.11.2018г. за събиране на оферти за възлагане на горепосочената обществена поръчка със срок за получаване на офертите – 17:30 часа на 06.12.2018 година. На същата дата на Портала за обществени поръчки на АОП е публикувана “Информация за публикувана в профила на купувача обява за обществена поръчка на стойност по чл. 20, ал. 3 от ЗОП” под ІD № 9083350.

До определения краен срок на 06.12.2018 г., в деловодството на ИА “Военни клубове и военно-почивно дело”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта вх. №/дата, час на постъпване | Име на участника |
| 1. | вх. № 15903/03.12.2018 г. – 15:04 ч. | „ТОПЛОГАЗ ИНЖЕНЕРИНГ“ ЕООД |
| 2. | вх. № 16115/06.12.2018 г. – 11:54 ч. | „ХИДРОСТРОЙ – БГ - 63” ЕООД |
| 3. | вх. № 16146/06.12.2018 г. – 15:56 ч. | „КНД – КОНСУЛТ“ ООД |
|  | вх. № 16152/06.12.2018 г. – 16:41 ч. | „ТЕС КЪНСТРАКШЪН ГРУП“ ЕООД |

Няма оферти, постъпили след крайния срок.

На 07.12.2018г., председателят на комисията получи постъпилите две оферти с приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

**ІІ.** На свое закрито заседание проведено на 10.12.2018 г., определената със заповед № 1542/07.12.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

**1**. Участникът **„ТОПЛОГАЗ ИНЖЕНЕРИНГ“ ЕООД, ЕИК 114614447** е представил оферта с вх. № 15903/03.12.2018 г.

При разглеждане на документите представени в офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17764/21.11.2018 г.

**2.** Участникът **„ХИДРОСТРОЙ БГ - 63“ ЕООД, ЕИК 131369021** е представил оферта с вх. № 16115/06.12.2018 г.

При разглеждане на документите представени в офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17764/21.11.2018 г.

**3.** Участникът **„КНД - КОНСУЛТ“ ЕООД, ЕИК 10957923** е представил оферта с вх. № 16146/06.12.2018 г.

При разглеждане на документите представени в офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17764/21.11.2018 г.

**4.** Участникът **„ТЕС КЪНСТРАКШЪН ГРУП“ ЕООД, ЕИК 204646910** е представил оферта с вх. № 16152/06.12.2018 г.

При разглеждане на документите представени в офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17764/21.11.2018 г.

**ІІ. Комисията пристъпи към проверка на предложените от участниците цена за изпълнение на поръчката и срок за изпълнение на поръчката на офертите, които са в съответствие с критериите за подбор, поставен от възложителя.**

1. Участникът **„ТОПЛОГАЗ ИНЖЕНЕРИНГ“ ЕООД** е предложил:

1.1.цена за изпълнение на поръчката в размер общо на **63 468,83 (шестдесет и три хиляди четиристотин шестдесет и осем и 0,83) лв. без ДДС.**

1.2. срок за изпълнение **25 (двадесет и пет) календарни дни**, считано от датата на подписване на Протокол образец № 2 за откриване на строителната площадка.

2. Участникът **„ХИДРОСТРОЙ БГ - 63“ ЕООД** е предложил:

2.1.цена за изпълнение на поръчката в размер общо на **62 305,91 (шестдесет и две хиляди триста и пет и 0,91) лв. без ДДС.**

2.2. срок за изпълнение **30 (тридесет) календарни дни**, считано от датата на подписване на Протокол образец № 2 за откриване на строителната площадка.

3. Участникът **„КНД - КОНСУЛТ“ ЕООД** е предложил:

3.1.цена за изпълнение на поръчката в размер общо на **63 396,97 (шестдесет и три хиляди триста деветдесет и шести 0,97) лв. без ДДС.**

3.2. срок за изпълнение **30 (тридесет) календарни дни**, считано от датата на подписване на Протокол образец № 2 за откриване на строителната площадка.

4. Участникът **„ТЕС КЪНСТРАКШЪН ГРУП“ ЕООД**

При разглеждане на ценотовото предложение на дружеството, комисията установи допуснати грешки при изчисляване на общата стойност по хоризонтала и вертикала.

**Подадената оферта от фирма „ТЕС КЪНСТРАКШЪН ГРУП“ ЕООД не отговаря на изискванията на Възложителя, поради което комисията предлага фирмата да не бъде допусната до класиране.**

**III. Комисията пристъпи към оценка на техническите предложения за изпълнение на поръчката, които отговарят на изискванията на Възложителя, по показателя** **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | Вх. №/дата и час | Участник | Оценка | Мотиви на комисията |
| **1.** | вх. № 15903/03.12.2018 г. | „ТОПЛОГАЗ ИНЖЕНЕРИНГ“ ЕООД | 50 т./ 50% | Представеното от участника техническо предложение е подробно, аргументирано, отнасящо се до конкретния обект и в максимална степен покрива изискванията на възложителя:  Подробно, конкретно и аргументирано е разписана организацията на работа по време на отделните етапи на строителство и по видове СМР, с включени мерки по изпълнение на изискванията посочени в техническото задание, с приложено разпределение на техническите и човешки ресурси за реализиране на поръчката по видове работи. Предложени са конкретни за обекта етапи за изпълнение, в които подробно и аргументирано са разписани дейностите в етапите на изпълнение на поръчката, вкл. с откриването на площадката; мобилизация на ресурсите; временно строителство; безопасност на движението и обществена безопасност; предпазване на пътищата от замърсяване; осигуряване на битови условия, вкл. и питейна вода за работещите; разчистване на строителна площадка; проучване на местоположението на съществуващите скрити комуникации, с което ще минимизира риска от допускане на производствени аварии; безопасност при работа – както на работниците, така и на преминаващите покрай обекта лица. Подробно и аргументирано са изписани и представени методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.  За конкретния обект са предложени подробно и аргументирано разпределение на техническите и човешки ресурси за реализиране на поръчката по видове работи.  Участника, отчитайки особеноститена конкретния обект, като местоположение, архитектура и околна среда е предложил и защитил последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В разработената строителна програма за обезпечаване строителните дейности при изпълнение на обекта е посочена подробно и аргументирано последователноста на изпълнение на основните видове дейности, както и взаимообвързаността на конкретните действия при изпълнението им, с подробно разписани стъпки за всяка от тях. Подробно и аргументирано са представени процесите, реда за закупуване, съгласуване с Възложителя на влаганите материали. Участникът подробно и аргументирано е предложил технология на изпълнение на видовете СМР. Представени са графични схеми за товаро-разтоварните дейности и съхраняването на меатериалите.  В техническото си предложение, участника е разписал конкретна за обекта организация на работа, която ще създаде за действията на техническите лица, ангажирани в изпълнението на поръчката, както и координацията между тях. Посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество. Дава информация за организацията на работа на персонала и необходимата техника за изпълнението на строително-монтажните работи, в съответствие с предварително обявените условия на обществената поръчка, като същият е поименно описан с посочване на конкретно определени сфери на компетентност, задължения и отговорности на всеки член на техническия екип. Видовете мерки за постигане на ефективност на отделните етапи на работа и методите, които участникът ще използва за осигуряване на качество и контрол за завършване на работата в срок са конкретно и детайлно изброени, а именно: организация на персонала, изисквания към материалите, а именно: „Регламент 305/2011 във връзка с чл. 5, ал. 2 и 3 от ЗТИП“, за които материали се прилага „Декларация за експлоатационни показатели отговаряща на „Приложение III от Регламент 305/2011, когато за строителния продукт има хармонизиран европейски стандарт или е издадена Европейска техническа оценка“. Подробно са разписани мерките за осигуряване на здравословни и безопасни условия за труд, както и опазване на околната среда, контрол на материалите: в графа „изисквания към материалите“, точно и ясно са описани нормативните изисквания, на които трябва да отговарят строителните материали, осигуряване на здравословни и безопасни условия на труд и др. подробоно и аргументирано са описани коориданцията и управлението, взаимодействието, комуникациите, както с Възложителя така и вътрешно фирмените. В табличан вид е представена по видове и модели цялата необходима техника и механизация, с която ще се извършват дейностите.  Участника ясно, конкретно за обекта и аргументирано е изброил, както притежавания от него сертификат за управление на здравето и безопасност при работа в строителството, така и е разработен план за безопасност и здраве, както и са конкретно изброени изискванията и забраните, които участникът ще предприеме по отношение всеки член на екипа, ангажиран с работа на обекта, с цел избягване на рискове и осигуряване на безопасни и здравословни условия на труд. Посочени са и изрично предпазните мерки, които ще се спазват при работа на височина, ел. безопасност и пожарна и аварийна безопасност и др. В тази връзка са посочени и някои методи за управление на строителните и други отпадъци, които участникът ще използва с цел създаване благоприятна среда за работа на собствения си персонал, което би довело и до предотвратяване замърсяването на района, в който се намира обекта, вкл. са предвидени мерки касаещи евентуално възникване на аварии и/или пожари, както и мерки гарантиращи опазването на дървесните и други растителни видове. Контрола на влаганите материали е подробно описан, както са описани и лицата, които ще бъдат ангажирани с осъществяването му и етапа на който всеки от тях следва да го осъществява, както и са изброени етапите, които включват входящия контрол с конкретизиране на действията, включени във всеки етап. Направено е описание на конкретните задължения на специалиста „Контрол по качеството“, свързани с изпълнение на дейностите, осигуряващи извършване на контрола върху качеството на материалите, които ще бъдат влагани в обекта- предмет на поръчката, предвиден е ред за съгласуване на закупуването на материалите и оценка на качеството на същите от Възложителя. Приложил е опис на сертификати/декларации на материалите които ще бъдат влагани в обекта; сертификати за качество, гаранции. Посочени са мерки за спазване на нормативните изисквания: сигнализацията за бедствие, авария, пожар, или злополука, действия, мерки за разделно събиране, транспортиране и подготовка за оползотворяване на строителните отпадъци и др. Участника е определил като водещо участието (съгласувателно) на представител на възложителя при избора и закупуването на материали. |
| **2.** | вх. № 16115/06.12.2018 г. | „ХИДРОСТРОЙ БГ - 63“ ЕООД | 25 т./ 50% | Представеното от участника техническото предложение “формално” отговаря на изискванията на Възложителя за изпълнение на поръчката.  В техническото предложение на участника са констатирани несъответствия между техническото задание и КСС, дадени от Възложителя, както следва:  В техническото предложение е разписано на страница 2 „Ще извърши за своя сметка всички по отстраняването на виновно допуснатите грешки, недостатъци и де., констатирани от строителя и инвеститорския контрол, от представители на Възложителя, от органи на държавната власт, строителния надзор и др.“; страница 8 „Контролът се осъществява от – Консултант, осъществяващ строителния надзор. Технически експерти на общината в качеството й на Възложител, каквито Възложителя не предвижда. Възложител е ИА „ВКВПД“, а не „Общината“.  В представеното от участника техническо предложение са разписани дейности и мерки, които са действия и мерки „по принцип“ и които не съответстват със заданието на Възложителя за конкретния обект, а именно: страница 3 „Външните мазилки се изпълняват след оформяне и уплътняване на фугите по фасадата между отделните блокове, пълно завършване на покрива, монтажа на улиците и водосточните тръби, а също и на гръмоотводната инсталация, изпълнение на подовете и парапетите на балконите, извършване на грубата вертикална планировка около сградата“. Дейности, които нямат нищо общо с предмета на поръчката. Страница 4 е описано полагане на хидроизолация, изброени в 9 точки. Дейност, която не е предвидена в техническото задание. Страница 5 е записано, че „Всички дограми и врати ще се изпълняват, съгласно одобрения проект и препоръки за монтаж на производителя“. В техническото предложение не е предвиден проект. Подробно са разписани: отговорностите на персонала, както и методите, които ще се използват за контрол върху качеството на доставките на материалите и влагането им, мерки за безопасност на работниците и опазване на околната среда. |
| **3.** | вх. № 16146/  06.12.2018 г. | **„КНД – Консулт“ ООД** | **25 т./ 50%** | Представеното от участника техническото предложение “по принцип” отговаря на изискванията на Възложителя за изпълнение на поръчката.  Въшреки, че са разписани в сериозен обем всички задължителни раздели и съответно мерките по тях, то се установяват и съществени несъответствия, показващи изписване на Техническото предложение от участника „по принцип“.  В техническото предложение на участника са констатирани несъответствия между техническото задание и КСС, дадени от Възложителя, както следва:  В раздел „Мерки за предпазване на разкритата част на покрива при неблагоприятни атмосферни условия“ е посочено, че „При неблагоприятни атмосферни условия, когато има опасност от дъжд, ние възнамеряваме над обекта да изградим временно защитно покритие от тръбно скеле и греди, които да покрием с високоякостни и непромокаеми брезенти.“. Действия, които са неприложими за конкретния обект.  В раздел „Направа на покрив от метални керемиди“ е описано, че „Първия лист метални керемиди се подравнява по челото на покрива и с един самонарезен винт се закрепя на билото.“ Закрепването се прави не на билото, а в горната част на металната керемида.  Участникът в своето предложение е разписал като свои задължения мерки за контрол на комарите, мухите и останалите насекоми на обекта, включително прилагане на подходящи химически реагенти в районите на развъждане. От предложението не става ясно как точно и по какви причини кандидата ще извършва подобни действия, каквито са извън компетентностите на Възложителя и са неотносими към предмета на поръчката. |

**IV. Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:**

1. Участникът **„ТОПЛОГАЗ ИНЖЕНЕРИНГ“ ЕООД** е предложил:

1.1.цена за изпълнение на поръчката в размер общо на **63 468,83 (шестдесет и три хиляди четиристотин шестдесет и осем и 0,83) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 62 305,91 /63 468,83 x 100 = 98,17 точки**

**П2=98,17 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 50х50% + 98,17 х50%=25 +49,09=74,09 точки**

2. Участникът **„ХИДРОСТРОЙ БГ - 63“ ЕООД** е предложил:

2.1.цена за изпълнение на поръчката в размер общо на **62 305,91 (шестдесет и две хиляди триста и пет и 0,91) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 62 305,91 /62 305,91 x 100 = 100 точки**

**П2=100 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% + 100 х50%=12,50 +50=62,50 точки**

3. Участникът **„КНД - КОНСУЛТ“ ЕООД** е предложил:

3.1.цена за изпълнение на поръчката в размер общо на **63 396,97 (шестдесет и три хиляди триста деветдесет и шести 0,97) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 62 305,91 /63 396,97 x 100 = 98,28 точки**

**П2=98,28 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% + 98,28 х50%=12,50 +49,14=61,64 точки**

**V. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **„ТОПЛОГАЗ ИНЖЕНЕРИНГ“ ЕООД** | **98,17 точки** |
| **2.** | **„ХИДРОСТРОЙ БГ - 63“ ЕООД** | **62,50 точки** |
| **3.** | **„КНД - КОНСУЛТ“ ЕООД** | **61,64 точки** |

Комисията определена да разгледа, оцени и класира офертите, събрани чрез публикуване на покана за възлагане на обществена поръчка с предмет: **“Извършване на ремонтни дейности на по гаражите на ВПД „Созопол“** предлага за изпълнител на обществената поръчка класирания на първо мястоучастник **„ТОПЛОГАЗ ИНЖЕНЕРИНГ“ ЕООД** с оферта Вх. № 15903/03.12.2018 г. и **комплексна оценка от 98,17 точки.**

Комисията, определена със Заповед № 1542/07.12.2018 г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**ПРЕДСЕДАТЕЛ**: /П/ /Л.Алексиев/

**ЧЛЕНОВЕ**: 1. /П/ /Д.Ташева/

2. /П/ /Й. Данчев/